open-index/open-wikipedia-markdown huggingface dataset:
Leptagria

***Leptagria*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet 10 arter, to av dem er funnet i Norge.

## Levevis
Disse kortvingene finnes gjerne mellom råtnende plantemateriale, i kompost, også i gammel møkk.

## Utbredelse
Artene er vidt utbredt i tropiske områder.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Falagriini Mulsant & Rey, 1873
******* Slekten ***Leptagria*** Casey, 1906
******** *[[Leptagria amabilis]]* (Cameron, 1933)
******** *[[Leptagria annapurnensis]]* (Pace, 2006)
******** *[[Leptagria assamensis]]* (Pace, 1987)
******** *[[Leptagria boliviana]]* (Pace, 2007)
******** *[[Leptagria cibrata]]* (Pace, 1984)
******** *[[Leptagria dominicana]]* (Pace, 2012)
******** *[[Leptagria ecucephalica]]* (Pace, 2015)
******** *[[Leptagria furoris]]* (Pace, 2008)
******** *[[Leptagria giachinoi]]* (Pace, 2005)
******** *[[Leptagria gomyi]]* (Pace, 1984)
******** *[[Leptagria hubeiensis]]* (Pace, 2010)
******** *[[Leptagria infima]]* (Sharp, 1883)
******** *[[Leptagria luxiensis]]* (Pace, 2017)
******** *[[Leptagria malandae]]* (Bernhauer, 1920)
******** *[[Leptagria neozealandicola]]* (Pace, 2015)
******** *[[Leptagria occulta]]* (Pace, 1998)
******** *[[Leptagria osellai]]* (Pace, 2015)
******** *[[Leptagria pallipes]]* (Olliff, 1886)
******** *[[Leptagria perexilis]]* Casey, 1906
******** *[[Leptagria puella]]* (Pace, 1999)
******** *[[Leptagria salamannai]]* (Pace, 1998)
******** *[[Leptagria scupolai]]* (Pace, 2011)
******** *[[Leptagria shimianensis]]* (Pace, 2010)
******** *[[Leptagria sichuanensis]]* (Pace, 1993)
******** *[[Leptagria subaeneides]]* Newton, 2017
******** *[[Leptagria sulawesiensis]]* (Pace, 2004)
******** *[[Leptagria tranquillitatis]]* (Pace, 2008)

## Referanser

## Eksterne lenker
*
Phymatura

***Phymatura*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

## Utseende
Forholdsvis små (gjerne 2-4 millimeter lange), middels slanke kortvinger, kroppen nokså jevnbred. På farge er de ofte rødlige eller brunlige. Hodet er ganske bredt med nokså små fasettøyne. Pronotum er bredere enn langt, med rundede sider og hjørner. Dekkvingene er forholdsvis korte og har bakkanten tydelig innbuktet innenfor bakhjørnene. Føttene er fire-leddete.

## Levevis
Arten lever på sopp, særlig kjuker. Den norske arten er knyttet til rødrandkjuke i gammel granskog.

## Utbredelse
Slekten er utbredt i Palearktis. I Norge forekommer *Phymatura brevicollis* rundt Oslofjorden, der den er vurdert som sårbar

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Homalotini Heer, 1839
******* Slekten ***Phymatura*** J. Sahlberg, 1876
******** *[[Phymatura aspericeps]]* Cameron, 1939
******** *[[Phymatura barbiellinii]]* Bernhauer, 1908
******** *[[Phymatura bigranipennis]]* (Bernhauer, 1915)
******** *[[Phymatura blanchardi]]* (Casey, 1893)
******** *[[Phymatura brasiliana]]* Bernhauer, 1908
******** *[[Phymatura brevicollis]]* (Kraatz, 1856) - finnes i Norge
******** *[[Phymatura chinensis]]* Pace, 1998
******** *[[Phymatura cooteri]]* Assing, 2005
******** *[[Phymatura crenulicauda]]* (Bernhauer, 1907)
******** *[[Phymatura dubiosa]]* (Bernhauer, 1934)
******** †*[[Phymatura electrica]]* Paśnik & Kubisz, 2002
******** *[[Phymatura gonggaensis]]* Pace, 1998
******** *[[Phymatura intermedia]]* Cameron, 1939
******** *[[Phymatura japonica]]* Cameron, 1933
******** *[[Phymatura jucunda]]* Cameron, 1939
******** *[[Phymatura malaisei]]* Scheerpeltz, 1965
******** *[[Phymatura neozelandensis]]* Pace, 2003
******** *[[Phymatura orientalis]]* Cameron, 1939
******** *[[Phymatura pictides]]* Newton, 2015
******** *[[Phymatura sichuanensis]]* Pace, 2004
******** *[[Phymatura sinica]]* Pace, 2010
******** *[[Phymatura smetanai]]* Pace, 1998

## Referanser


## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea Web Service Version 2.4 (2011) Utbredelsesdatabase for europeiske dyr. http://www.faunaeur.org/ 

## Eksterne lenker
*
Ane Norum Kvistad

**Ane Norum Kvistad** (født 1998) er en norsk programleder som har medvirket i NRK-seriene *[[Newton (TV-program)|Newton]]*, *LURT*, *Ane vs. Dyrene*, *[[Den magiske laben]]* og *[[Superkrim]]*. Hun var årets BlimE!-artist i , samme år ble hun programleder i *[[Supernytt]]*. I  hadde hun en liten rolle i filmen *[[Swingers]]*.

## Biografi
Kvistad vokste opp i Verdal kommune i Trøndelag. 

Etter videregående skole flyttet hun til Trondheim, der hun etter en tid på lærerstudiet begynte på sykepleierstudiet ved NTNU. Hun tok permisjon fra studiene for å kunne takke ja til programlederjobben i NRK. Hun startet som programleder for NRK-serien Newton 1. november 2021 etter Dennis Siva Lie, som var programleder fra 2019 til 2021. 

Hun driver også med teater på amatørnivå, og har medvirket i små og store teaterproduksjoner i hjembygda. Hun har blant annet vært fast danser i *[[Spelet om Heilag Olav]]*, som ble skrevet av Olav Gullvåg og oppføres på Stiklestad hver sommer. Hun er også aktiv som skuespiller i Studentersamfundets Interne Teater, hvor hun i 2021 i tillegg satt som Teatersjef både i SIT og under UKA-21, som hadde undertittelen *Razzmatazz*.

Kvistad er en av flere medvirkende på Barne-TV-plata *Fjellgården i Trollheimen,* fra NRK TV-serien med samme navn. I serien synger hun kjenningsmelodien. Musikken ble produsert av Tony Waade.

## Familie
Ane Norum Kvistad er datter av journalist og forfatter Yngve Kvistad.

## Referanser


## Eksterne lenker
* 
* 
*
Marian Buczek

**Marian Buczek** (født 14. mars 1953 i Cieszanów i Polen) var katolsk hjelpebiskop i Lviv for latinerne årene 2002-2009, og biskop av Kharkiv-Zaporizjzja årene 2009-2014.
## Liv og virke
### Prest
Årene 1973-1979 studerte han ved presteseminaret i Przemyśl. Buczek ble presteviet den 16. juni 1979 av biskop Marian Rechowicz. Etter ordinasjonen var han notarius i bispedømmekurien. I årene 1984-1991 var han sekretær for den daværende apostoliske administrator av Lubaczow, biskop Marian Jaworski. Fra 1988-1991 var han visekansler i kurien, deretter kansler for kurien i Lviv. Den 28. februar 1998 ble han sekretær den ukrainske bispekonferanse.

### Biskop
Den 4. mai 2002 ble han utnevnt av pave Johannes Paul II til hjelpebiskop i Lviv og titulærbiskop av *Febi*. Den 20. juni 2002 ble han bispeviet i katedralen i Lviv av kardinal Marian Jaworski. Medkonsekrerende var erkebiskop Nikola Eterović. apostolisk nuntius i Lviv, og kardinal og erkebiskop av Kraków, Stanisław Dziwisz.

Den 16. juli 2007 ble han utnevnt av pave Benedikt XVI til koadjutorbiskop av bispedømmet Kharkiv-Zaporizjzja, og den 19. mars 2009 ble han Buczek oordinarius av dette bispedømmet i det østlige Ukraina. I 2009 ble han tildelt den ukrainske fortjenstorden av tredje grad.

I 2014 innvilget pave Frans hans fratreden som bispedømmebiskop.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Franciszek Macharski (1927-2016) *1979
* Kardinal Marian Jaworski (1926-2020) *1984
* Biskop *Bronislaw Bernacki* (1953-) *2002
## Referanser
Acantoxyura

***Acantoxyura*** er en slekt av biller som hører til familien kortvinger.

## Utseende
Nokså små (ca. 2 millimeter), gjerne litt brede, rødlige eller brunlige kortvinger.

## Levevis

## Utbredelse
Slekten er utbredt i Karibia (Guadeloupe).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **[[småkortvinger]], [[Aleocharinae]]**
****** Stammen **[[Hoplandriini]]**  Casey, 1910
******* Slekten ***Acantoxyura*** Pace, 1987
******** *[[Acantoxyura armata]]* Pace, 1987
******** *[[Acantoxyura spinifera]]* Pace, 1987

## Referanser




## Eksterne lenker
*
Doratoporus

***Doratoporus*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). De er spesialiserte på å leve sammen med maur.

## Utseende
Små (3-4 millimeter), avlange, matt brunlige kortvinger. Hodet er lite, rundet med små fasettøyne. Pronotum er nær dobbelt så bredt som langt, betydelig innbuktet innefor bakhjørnene slik at disse stikker spisst fram. Dekkvingene er ganske korte.

## Levevis
Artene er knyttet til sosiale insekter (maur eller termitter).

## Utbredelse
Slekten er utbredt i India (Sikkim).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Lomechusini 
******* Slekten ***Doratoporus*** Wasmann, 1893
******** *[[Doratoporus mendax]]* Wasmann, 1893

## Referanser


## Eksterne lenker
*
Koilomera

***Koilomera*** er en slekt av biller som hører til familien kortvinger.

## Utseende
Disse billene etterligner maurene de lever sammen med.

## Levevis
Artene lever sammen med hærmaur i slektene *[[Aenictus]]* og *[[Dorylus]]*.

## Utbredelse
Slekten er utbredt i Afrika (Tanzania, Den demokratiske republikken Kongo).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **[[småkortvinger]], [[Aleocharinae]]**
****** Stammen **[[Mimanommatini]]** Wasmann, 1912
******* Understammen Dorylophilina
******** Slekten ***Koilomera*** Bernhauer, 1927
********* *[[Koilomera methneri]]* (Bernhauer, 1912)
********* *[[Koilomera tricolor]]* (Cameron, 1938)

## Referanser




## Eksterne lenker
*
Ecitosoma

***Ecitosoma*** er en slekt av biller som hører til familien kortvinger.

## Utseende
Disse billene etterligner maurene de lever sammen med. Denne gruppen er gjerne svært maurlignende, ved at midtkroppen (thorax) er ganske liten, beine lange og tynne, bakkroppen pæreformet, og antennene har et langt, kølleformet innerste ledd slik at de ligne maurenes knebøyde antenner. Også hodet er påfallende maurlignende.

## Levevis
Artene lever sammen med hærmaur i slekten *[[Ecitoninae|Eciton]]*.

## Utbredelse
Gruppen er utbredt i den neotropiske økosonen (Costa Rica).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **[[småkortvinger]], [[Aleocharinae]]**
****** Stammen **[[Mimecitini]]** Wasmann, 1917 
******* Understammen Leptanillophilina
******** Slekten ***Ecitosoma*** Borgmeier, 1939
********* *[[Ecitosoma lamellatum]]* Borgmeier, 1939

## Referanser




## Eksterne lenker
*
Dinusa

***Dinusa*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet  arter, tre av dem er funnet i Norge. De lever sammen med maur.

## Utbredelse
Slekten er utbredt i det østlige Middelhavsområdet.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Oxypodini Thomson, 1859
******* Slekten ***Dinusa*** Saulcy, 1865
******** *[[Dinusa angulicollis]]* Abeille de Perrin, 1896
******** *[[Dinusa cretica]]* Assing, 2013
******** *[[Dinusa heimi]]* Wasmann, 1912
******** *[[Dinusa hierosolymata]]* Saulcy, 1865
******** *[[Dinusa jebusaea]]* Saulcy, 1865
******** *[[Dinusa myrmidon]]* Fauvel, 1899
******** *[[Dinusa smyrnensis]]* Assing, 2007
******** *[[Dinusa subangulata]]* Assing, 2014
******** *[[Dinusa taurica]]* Assing, 2001
******** *[[Dinusa taygetana]]* Eppelsheim, 1880

## Referanser


## Eksterne lenker
*
Eupygostenus

***Eupygostenus*** er  en slekt av biller som hører til familien kortvinger.

## Utseende
Små, nokså brede kortvinger, oftest noe flate. De har gjerne reduserte fasettøyne og størt forkortede, kjegleformede antenner. Hodet kan være dekket av pronotum.

## Levevis
Artene er knyttet til hærmaur i slekten *[[Dorylus]]*.

## Utbredelse
Gruppen er utbredt i Afrika.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **[[småkortvinger]], [[Aleocharinae]]** Fleming, 1821
****** Stammen **[[Pygostenini]]** Fauvel, 1899 
******* Slekten ***Eupygostenus*** Wasmann, 1916
******** *[[Eupygostenus escherichi]]* Wasmann, 1916

## Referanser




## Eksterne lenker
*
Ecomorypora

***Ecomorypora*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

## Utseende
Ganske små (2,3-3,6 millimeter), middels slanke, vanligvis mørke, mer eller mindre blanke kortvinger. Antennene er temmelig lange og slanke, hodet tydelig skilt fra halsskjoldet (pronotum). Dekkvingene har markerte "skuldre" og rette sider, de er tydelig bredere enn pronotum og bakkroppen, som er nokså lang og smal. Framføttene består av fire ledd, mellom- og bakføttene av fem. Kroppen har fin punktering og fine, ofte silkeaktige hår.

## Levevis
Disse billene lever ved ferskvann, på strender, elvebredder, mellom oppskylt, råtnende materiale og lignende. De er også funnet i beverhytter. Mange av artene er nordlige.

## Utbredelse
Artene i denne slekten lever på New Zealand.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Tachyusini
******* Slekten ***Ecomorypora*** Cameron, 1945
******** *[[Ecomorypora daccordii]]* Pace, 2015
******** *[[Ecomorypora densepunctata]]* Paśnik, 2007
******** *[[Ecomorypora granulata]]* (Broun, 1912)
******** *[[Ecomorypora longelytrata]]* Paśnik, 2007
******** *[[Ecomorypora pseudogranulata]]* Paśnik, 2007
******** *[[Ecomorypora tongarirensis]]* Pace, 2015

## Referanser


## Eksterne lenker
*
Arnekampanjen

**Arnekampanjen** er en likestillings- og mangfoldskampanje hvor norske kvinner bytter navn til Arne på det sosiale mediet LinkedIn. 

Kampanjen er inspirert av en lignende nederlandsk Peter/Petra-kampanje. Kampanjen oppsto spontant i kommentarfeltet i Dagens Næringslivs Facebook-gruppe DN Kvinner da Anita Krohn Traaseth la ut et innlegg hvor hun viste til den nederlandske kampanjen, pekte på "Lykkeland"-episoden hvor Anna skifter navn til Arne for å få jobb i Oljedirektoratet og satte det sammen med Topplederbarometeret til Core - Senter for likestilling. Den viser at det fortsatt er stor forskjell på kjønnsbalansen på toppleder- og styreledernivå i de største norske selskapene. Blant Norges hundre best betalte toppledere, finnes det i dag like mange mannlige toppledere ved navn Arne som det finnes kvinnelige toppledere, ifølge Equality Check. Kampanjen har også pekt på den sosiale dimensjonen i FNs bærekraftsmål.  

Den selvutnevnt styringsgruppen som består av Bianca Louise Larsen, Rina Sunder, Jannicke Bakke-Olsen og Camilla Solheim har laget den norske nettsiden, utviklet kampanjemateriell, invitert kvinner inn i et digitalt nettverk, og produsert kronikker, film og podkast-episoden som heter Menn som støtter kvinner. 

Mange hundre norske kvinner har byttet navn til Arne, og mange menn har byttet navn til Anne for å vise sin støtte. De mest profilerte er Høyre-leder og tidligere statsminister Erna Solberg og stortingspresident Masud Gharahkhani. Han byttet navn til Anne mandag 7. mars. Erna Solberg er kritisert av FrP-leder Sylvi Listhaug for sin deltakelse i kampanjen. 

Kampanjen har fått stor omtale i norske medier og startet 29. januar 2022 og gikk fram til 8. mars 2022.

## Referanser
Johannes Aigner

**Johannes Aigner** (født 4. april 2005) er en østerriksk paraidrettsutøver som konkurrerer i klassen for synshemmet innen paraalpint.

Han representerte landet sitt under Paralympiske vinterleker 2022 i utfor hvor han vant klassen for synshemmet og tok bronse i super-G. Han tok også sølv i superkombinasjonen.

## Referanser


## Eksterne lenker
*
Iris Omarsdottir

**Iris Omarsdottir** (født 2003) er en norsk fotballspiller som spiller for den italienske klubben Fiorentina.

Hun har landskamper for J15, J16, J17, J19 og U23-landslaget til Norge. Hun var en del av det norske J19-landslaget som tok sølv i U19-EM 2022.. 

## Referanser


## Eksterne lenker
*
Folkeavstemningen om avskaffelse av det danske forsvarsforbeholdet

**Folkeavstemningen om avskaffelse av det danske forsvarsforbeholdet** ble holdt i Danmark 1. juni 2022. Avstemningen skjedde som en del av en forsvarspolitisk avtale mellom Socialdemokratiet, Venstre, Socialistisk Folkeparti, Radikale Venstre og Konservative. Danmark hadde til da valgt å stå utenfor EUs felles sikkerhets- og forsvarspolitikk. Den danske regjering valgte i mars 2022, i forbindelse med krigen i Ukraina å utlyse folkeavstemning i dette spørsmålet.

Forsvarsforbeholdet innebar at Danmark som hovedregel ikke skulle delta i deler av EUs utenriks- og sikkerhetspolitikk, som påvirket forsvaret. Danmark deltok heller ikke i EUs militære operasjoner, finansierte dem ikke, og stilte ikke med soldater og militært utstyr til EU-ledede operasjoner i konfliktområder. Danmark deltok  likevel i sivile operasjoner, som hittil hadde utgjort hovedparten av EUs operasjoner. Danmark kunne også delta i operasjoner, der det både var en sivil og en militær del, hvis de enkelte deler kunne holdes separat.

## Referanser
Emma Stølen Godø

**Emma Stølen Godø** (født 2000) er en norsk fotballspiller som spiller for den italienske klubben Juventus.

## Klubbkarriere

### Tidlig karriere
Etter å ha spilt aldersbestemt fotball i Midsund IL, gikk hun videre til Molde i 2015. Hun spilte flere sesonger i 2. divisjon med Molde, frem til hun forlot klubben i august 2019.

### Lyn (2019–2021)
I august 2019 signerte hun for Lyn i Toppserien. Hun debuterte i Toppserien den 14. september 2019, da hun ble byttet inn i en bortekamp mot Trondheims-Ørn.

### LSK Kvinner (2022–2023)
I november 2021 ble det kjent at hun hadde signert en kontrakt ut 2023 med LSK Kvinner.

I 2023 ble hun nominert til «årets spiller» i Toppserien, og kåret til «årets midtbanespiller».

### Vålerenga (2024)
Den 11. desember 2023 ble det kjent at hun hadde signert en kontrakt fram til sommeren 2025 med regjerende seriemester Vålerenga. I 2024 var hun med å vinne både serien og cupen med Vålerenga, samt å ta klubben til gruppespill i Champions League for første gang.

### Juventus (2025–)
3. februar 2025 ble det offentliggjort at hun hadde signert for Juventus fra Vålerenga for en ikke-offentliggjort overgangssum. Hun debuterte for klubben i semifinalen i Coppa Italia 6. mars 2025, der hun scoret seiersmålet mot Fiorentina. Hennes første mål i Serie A kom i 24. serierunde i 2024/25-sesongen, i en kamp mot Roma.

## Landslagskarriere
Godø har landskamper for U23- og A-landslaget til Norge. I oktober 2022 ble hun kalt opp til det norske A-landslaget for første gang. Hun debuterte for A-landslaget mot Uruguay, den 15. februar 2023.

Hun var med som reserve i troppen til det norske A-landslaget til VM 2023.

## Karrierestatistikk

### Klubb

### Landslag
Per kamp spilt 1. desember 2025  

## Meritter

### Klubb
* **[[Vålerenga Fotball Damer|Vålerenga]]**
** Toppserien: 2024
** Norgesmesterskapet: 2024

* **[[Juventus (kvinner)|Juventus]]**
** Serie A: 2024–25
** Coppa Italia: 2024–25
** Serie A Women's Cup: 2025
** Supercoppa Italiana: 2025

### Individuelt
* Toppserien Årets midtbanespiller: 2023

## Referanser


## Eksterne lenker
*
Nikola Eterović

**Nikola Eterović** (født 20. januar 1951 i Pučišća på øya Brač i Kroatia i Den sosialistiske føderale republikken Jugoslavia) er en kroatisk katolsk prelat og titulærerkebiskop tilknyttet det pavelige dipmomati. Han ble apostolisk nuntius til Tyskland i 2013.

## Liv og virke
### Prest
Nikola Eterović ble presteviet for bispedømmet Hvar den 26. juni 1977 av biskop Celestin Bezmalinović.

For å forberede seg til tjeneste i det pavelige diplomati begynte han på det pavelige diplomatakademi i 1977. Den 25. mars 1980 begynte hans tjeneste for Den hellige stol. Den begynte med posteringer til de apostoliske nuntiaturer i Côte d'Ivoire, Spania og Nicaragua og til Statssekreteriatet i Vatikanet.
### Nuntius, erkebiskop
Pave Johannes Paul II utnevnte ham til titulærerkebiskop av Sisak og apostolisk nuntius til Ukraina den 22. mai 1999. Han ble bispeviet 10. juli 1999 av kardinalstatssekretær Angelo Sodano, assistert av Ante Jurić, erkebiskop av Split, og Slobodan Štambuk, biskop av Hvar. 

Den 11. februay 2004 ble han utnevnt til sekretær for Bispesynoden.

Den 27. november 2009, i forkant av (gjen)opprettelsen av bispedømmet Sisak den 5. desember, ble Eterović gjort til titulærerkebiskop av *Cibalae* av pave Benedikt XVI. 

Pave Frans utnevnte ham til apostolisk nuntius til Tyskland den 21. september 2013.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Antonio Samorè (1905-1983) *1950
* Kardinal Angelo Sodano (1927-2022) *1978
* Biskop *Nikola Eterović* (1951- ) *1999

## Referanser


## Eksterne lenker
Li Panpan

**Li Panpan** (født 1. mars 1989 i Hangzhou) er en kinesisk funksjonshemmet idrettsutøver, som konkurrerer i paralangrenn. Hun er klassifisert i klassen LW10.5, som er for sittende utøvere.

## Bakgrunn
Hennes funksjonshemming er medfødt; hun er født med myelomeningocele, som er en type ryggmargsbrokk. Hun har tidligere drevet med bueskyting, og begynte med langrenn i 2018. 

## Idrettskarriere
Li deltar i Langrenn under Paralympiske vinterleker 2022. Der fikk hun bronse i åpningsøvelsen, som var 15 km. 

## Referanser


## Eksterne lenker
* 
*  Profil hos Paralympiske vinterleker 2022
Kim Tae-ri

**Kim Tae-ri** (hangul: 김태리; født 24. april 1990 i Seoul, Sør-Korea) er en sørkorenask skuespiller. Hun er kjent for filmene *[[The Handmaiden]]* (2016), *[[Little Forest]]* (2018), *[[Space Sweepers]]* (2020) og dramaserien *[[Mr. Sunshine]]* (2018). I 2022 ble Kim kjent for sin ledende rolle i *[[Twenty-Five Twenty-One]]* (2022).

## Bakgrunn
Kim ble født 24. april 1990 i Seoul. Etter hun gikk ut fra Youngshin Nursing Business High School, studerte Kim journalistikk og kommunikasjon ved Kyung Hee University fra 2008 til 2012. Kim ble inspirert til å bli skuespiller i sitt andre år på college etter å ha blitt med i en universitetsteaterklubb.

## Filmografi
### Film

### TV-serie

## Diskografi
### Singel

## Utmerkelser og priser

### Statlige æresbevisninger

### Lister

## Referanser og notater
### Referanser

### Notater


## Eksterne lenker
*
Natalie Wilkie

**Natalie Wilkie** (født 21. januar 2001 i Salmon Arm i Britisk Columbia) er en canadisk funksjonshemmet idrettsutøver som konkurrerer i paralangrenn og paraskiskyting. Hun er klassifisert i klassen LW8, som er for stående utøvere.

Hun har deltatt i verdenscupen i både paralangrenn og paraskiskyting, og ble paralympisk mester på 15 km langrenn under Paralympiske vinterleker 2022. 

## Bakgrunn
Wilkie begynte med langrenn fire år gammel, og vokste opp nær skiområdet Larch Hills, ikke langt fra Salmon Arm. I juni 2016 mistet hun fire fingre på venstre hånd, i en ulykke i sløyden på skolen. Hun var tilbake og trente langrenn bare to uker etter ulykken. Hun debuterte internasjonalt innen paralangrenn i 2017, i verdenscupen.

## Idrettskarriere
Wilkie deltok i Verdenscupen i paralangrenn 2017/18, og kom der på ellevteplass i klassen for stående utøvere. Hun ble tatt ut til å representere Canada under Paralympiske vinterleker 2018, som landets yngste deltaker. 17 år gammel vant hun 7,5 km klassisk teknikk under de paralympiske lekene i 2018, og fikk bronse på 1,5 km sprint, og hun deltok på Canadas stafettlag som fikk sølv på 4 x 2,5 km stafett. På 15 km kom hun på sjetteplass.

I Verdenscupen i paralangrenn 2018/19 kom hun på fjerdeplass med 535 poeng, og hun kom på 12. plass i Verdenscupen i paraskiskyting 2018/19. Hun deltok i Para-VM på ski 2019, og kom der på andreplass på langdistanse, og fikk også sølv på miksstafetten. På sprinten og på 5 km kom hun på fjerdeplass. Sesongen etter kom hun på åttendeplass i Verdenscupen i paralangrenn 2019/20 og ellevteplass i Verdenscupen i paraskiskyting 2019/20.

Hun representerer Canada under Paralympiske vinterleker 2022 i Beijing. Der vant hun åpningsøvelsen, som var 15 km. 

## Referanser


## Eksterne lenker
* 
*  Profil hos Paralympiske vinterleker 2022
Inhul

**Inhul** (ukrainsk Інгул) er sideelv fra venstre til Søndre Buh i Ukraina. Elvens kilde er nord for Kropyvnytskyj, og den renner sørover til Mykolajiv der den munner ut i Søndre Bug, 65 km Svartehavet. Inhul er 354 kilometer lang, hvorav 30 kilometer er flodlandskap, og har et nedslagsfelt på 9 890 kvadratkilometer.  

## Referanser
Corbas

**Corbas** er en kommune i storbyområdet Lyon i regionen Auvergne-Rhône-Alpes i Frankrike. Kommunen ble overført fra departementet Rhône til det nyopprettede administrative storbyområdet 1. januar 2015.

## Befolkningsutvikling
***Antall innbyggere i kommunen Corbas***

## Referanser


## Eksterne lenker
* 
* Kommunedata INSEE
Francheville

**Francheville** kan vise til:

* Francheville (Côte-d'Or), en kommune i departementet Côte-d'Or i Frankrike
* Francheville (Eure), en tidligere kommune i departementet Eure i Frankrike
* Francheville (Jura), en kommune i departementet Jura i Frankrike
* Francheville (Marne), en kommune i departementet Marne i Frankrike
* Francheville (Meurthe-et-Moselle), en kommune i departementet Meurthe-et-Moselle i Frankrike
* Francheville (Orne), en kommune i departementet Orne i Frankrike
* Francheville (métropole de Lyon), en kommune i storbyområdet Lyon i Frankrike
* La Francheville, en kommune i departementet Ardennes i Frankrike
Zrinka Ljutić

**Zrinka Ljutić** (født 26. januar 2004) er en kroatisk alpinist som representerer klubben HSK Žuti mačak. 

Hun debuterte i verdenscupen i alpint i slalåm i Semmering 29. desember 2020.

Hun deltok i alpint under vinter-OL 2022 i Beijing der hun kom på 25.-plass i slalåm og 28.-plass i storslalåm. Hun var også en av Kroatias flaggbærere under åpningsseremonien.

Zrinka Ljutić tok gull i slalåm og ble nummer fem i kombinasjonen i junior-VM i alpint 2022 i Invermere. Hun var dermed kvalifisert til slalåmrennet i verdenscupfinalen i Méribel der hun ble nummer fem – hennes første topp ti-plassering i verdenscupen.

Hun tok sin første pallplass i verdenscupen da hun ble nummer tre i slalåm i Špindlerův Mlýn 29. januar 2023. Hun tok sin første seier i verdenscupen da hun vant slalåm i Semmering 29. desember 2024. Hun vant slalåmcupen sesongen 2024/25.

## Referanser


## Eksterne lenker
*
Alexander Steen Olsen

**Alexander «Sander» Steen Olsen** (født 2001) er en norsk alpinist som representerer Kjelsås Idrettslag. 
Han ble norgesmester i slalåm i 2020.

Han debuterte i verdenscupen i alpint i storslalåm i Bansko 27. februar 2021.

Han tok gull både i slalåm og storslalåm i junior-VM i alpint 2022 i Invermere. Han vant slalåmcupen i europacupen i alpint 2021/2022.

Han tok sine første verdenscuppoeng da han ble nummer ti i storslalåm under verdenscupfinalen i Méribel 19. mars 2022. Han vant storslalåm og slalåm under norgesmesterskapet i alpint 2022 i Narvik.

Han kjørte på Norges lag som tok sølv i lagkonkurransen i VM 2023 i Méribel.

Han fikk sin første seier og første pallplass i verdenscupen da han vant slalåm i Palisades Tahoe i California 26. februar 2023.

Han vant sin andre verdenscupseier og den første i storslalåm da han vant sesongåpningen i Sölden 27. oktober 2024.

## Verdenscupoversikt
* 3 seire – (én i slalåm, to i storslalåm) *per 30. januar 2025*

### Pallpasseringer

## Medaljer i norske mesterskap

## Referanser




## Eksterne lenker
*
Mennesker i hverdagen

***Mennesker i hverdagen*** er norsk dokumentarserie som ble vist på NRK Fjernsynet fra 1961 til 1965. Serien portretterte personer og levemåter ulike steder i Telemark og i Vestfold.

## Episoder
Det ble produsert totalt seks programmer i serien. Datoene angir når programmet hadde premiere på NRK Fjernsynet:

* 22. august 1961: *[[Jomfruland]]*
* 28. oktober 1961: *Trygve Kåsin*
* 31. desember 1962: *Tradisjoner i [[Telemark]]*
* 22. mai 1963: *Treskjæreren i [[Bamble]]* – programmet handlet om den lokale kunstneren Bjarne Walle
* 27. august 1963: *[[Arøya]]*
* 25. juni 1965: *Båtbyggeren i [[Langangen]]*

## Referanser


## Eksterne lenker

*
Norge gjennom 150 år

***Norge gjennom 150 år*** er en norsk dokumentarserie som gikk på NRK Fjernsyn i 1964. Serien var på syv episoder og tok for seg Norges historie fra 1814 og frem til 1960-årene.

## Referanser
Pelageya Stefoglo

**Pelageya Stefoglo** (egentlig **Polina Stefoglo**, født 4. juni 1988 i Gagaus) er en moldovsk-gagausisk sanger. Hun er kjent for sine deltakelser i ulike nasjonale finaler til Eurovision Song Contest og for å ha deltatt i Tyrkvisjonens sangkonkurranse.

Stefoglo vant sangkonkurransene Gagaus' stjerne i 2000 og Moldovas stjerne i 2015. I 2016 kom hun på andreplass i den gagausiske konkurransen *Can Dalgasında*. I 2020 representerte hun Moldova - som da deltok for første gang - i Tyrkvisjonens sangkonkurranse, hvor hun kom på syvendeplass med Guneshs sang «Ateş gibi». Hun har også deltatt i Moldovas og Hviterusslands nasjonale Eurovision-finaler. 

## Sanger (utvalg)
* 2022: «I am the only one» (bidrag til *O melodie pentru Europa*, Moldova) 
* 2020: «Ateş gibi» (Moldovas bidrag i Tyrkvisjonens sangkonkurranse 2020)
* 2020: «Empathy» ((bidrag til *O melodie pentru Europa*, Moldova)
* 2019: «Mi amor» (bidrag til *O melodie pentru Europa*, Moldova)
* 2018: «Let’s start together right now» (diskvalifisert bidrag til *O melodie pentru Europa*, Moldova)
* 2017: «Benim gagauziyam»
* 2016: «Yallah Yallah!»
* 2016: «Bana, bana» 

## Referanser
Ukrainas plass (Oslo)

**Ukrainas plass** er en plass på Skarpsno i Oslo som ligger der Drammensveien møter Leiv Eirikssons gate. Russlands ambassade i Oslo holder til ved plassen. Under Russlands invasjon av Ukraina 2022 vedtok bydelsutvalget i Bydel Frogner 8. mars 2022 å gi plassen utenfor ambassaden navnet Ukrainas plass for å markere støtte til landet. Før vedtaket lanserte Den Konservative Studenterforening (Høyres Studenter i Oslo) forslaget om at navnet på Drammensveien, utenfor den russiske ambassaden, skulle endres til Ukrainas gate. Plassen hadde før 2022 ikke noe eget navn. Bydelsutvalget har delegert myndighet til å fastsette plassnavn, og navnevedtaket trådte i kraft umiddelbart. Bydelsutvalget vedtok 8. mars 2022 også å endre gateadressen for den russiske ambassaden til Ukrainas plass. Et skilt med plassnavnet ble avduket 22. mars 2022.

En lang rekke demonstrasjoner mot Russlands invasjon av Ukraina har blitt avholdt på Ukrainas plass.

## Referanser


## Eksterne lenker
*
Guilty Pleasure (Mia Dimšić-sang)

**«Guilty Pleasure»** er en sang fra 2022 som fremføres av den kroatiske sangeren Mia Dimšić. Den er skrevet av Dimšić selv, sammen med Vjekoslav Dimter og Damir Bačić. Sangen vant den kroatiske sangkonkurransen *Dora 2022* og var Kroatias bidrag i Eurovision Song Contest 2022 i Torino i Italia. 

## Om sangen

### Dora og Eurovision Song Contest
I desember 2021 kunngjorde den kroatiske allmennkringkasteren HRT at «Guilty Pleasure» var blant de fjorten sangene som  var plukket ut til *Dora 2022*, Kroatias nasjonale uttak til Eurovision Song Contest 2022. Sangen er skrevet av Damir Bačić, Vjekoslav Dimter og sangeren Dimšić. 

I den kroatiske finalen lørdag 19. februar 2022 vant sangen både jury- og telefonavstemningen og endte samlet på førsteplass med 257 poeng. Som vinner ble «Guilty Pleasure» Kroatias bidrag til Eurovision Song Contest 2022. Der konkurrerte den i semifinale 1 tirsdag 10. mai. Låten endte som nummer 11 av 17, og siden den ikke ble blant de ti beste, kvalifiserte den seg ikke til finalen lørdag 14. mai.

Sangen ble sluppet 10. februar 2022, ti dager før den nasjonale finalen. Siden ble den utgitt på selskapet Croatia Records for strømming og nedlastning 20. februar 2022, dagen etter den nasjonale finalen.

### Plagiatianklager
I et intervju med tv-kanalen RTL Danas fortalte Dimšić at Taylor Swift-albumene *Folklore* og *Evermore* var de store inspirasjonene bak sangen. Kort tid etter anklaget flere Twitter- og TikTok-brukere Dimšić for å ha plagiert Swift-sangen «Willow» fra 2020. Dimšić avviste at hun hadde plagiert, men tok i stedet sammenligningen som et kompliment, siden hun er en stor fan av Swift. 

I et radiointervju 25. februar 2022 fremførte hun en blanding av hennes og Swifts sang, og kalte denne for «Guilty Willow». All blesten og oppmerksomheten førte til at Swifts «Willow» entret *[[Billboard|Billboards]]* Croatia Songs-hitliste på niendeplass 5. mars 2022. «Guilty Pleasure» har også toppet den kroatiske airplaylisten.

## Listeplasseringer

## Referanser
Grigny

**Grigny** kan vise til:

* Grigny (Essonne), en kommue i departementet Essonne i Frankrike
* Grigny (Métropole de Lyon), en kommune i storbyområdet Lyon i Frankrike
* Grigny (Pas-de-Calais), en kommune i departementet Pas-de-Calcis i Frankrike
Waldemar Stanisław Sommertag

**Waldemar Stanisław Sommertag** (født 6. februar 1968 i Więcbork i Polen) er en polsk katolsk titulærerkebiskop tilknyttet det pavelige diplomati.

## Liv og virke
### Prest
Waldemar Sommertag ble presteviet for tjeneste i bispedømmet Pelplin den 30. mai 1993. Han tok en utdannelse i kirkerett og inntrådte i det pavelige diplomati 19. juni 2000. Han arbeidet i nuntiaturer i Tanzania, Nicaragua, Bosnia og Herzegovina, Israel, Palestina og Kypros, og i Statssekretariatet i Vatikanet.
### Erkebiskop, nuntius til Nicaragua
Den 15. februar 2018 utnevnte pave Frans ham til titulærbiskop av Traiectum ad Mosam og apostolisk nuntius til Nicaragua. Han ble bispeviet av pave Frans den 19. mars samme år, med kardinalene Pietro Parolin og Fernando Filoni som medkonsekratorer. Samtidig bispeviet paven også to andre nyutnevnte nuntier, Alfred Xuereb og José Avelino Bettencourt. 

Den 18. februar 2019 kunngjorde erkebiskop Sommertag at pave Frans hadde besluttet å oppheve suspensjonen av den nicaraguanske presten Ernesto Cardenal, som pave Johannes Paul II i 1984 hadde suspendert fra alle prestelige plikter og rettigheter fordi han hadde nektet å fratre sine politiske embeter. 

I 2021 erklærte nuntius Sommertag at han stod i kontakt med pårørende til flere politiske fanger i Nicaragua. Blant dem som var blitt satt i fengsel av president Daniel Ortegas regjering i månedene forut for nyvalg til ny president, var det også syv presidentkandidater. På vegne av Pavestolen oppfordret erkebiskopen regjeringen til å løslate alle politiske fanger. 

Den 6. mars 2022 forlot han Nicaragua og avsluttet sitt diplomatiske oppdrag der. Det gikk rykter om at han var blitt utvist av myndighetene, eller var kommet en utvisning i forkjøpet.
### Nuntius til Senegal, Kapp Verde, Guinea-Bissau og Mauretania
Den 6. september 2022 ble Sommertag utnevnt til nuntius til Senegal, Kapp Verde, Guinea-Bissau og Mauretania.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
*Erkebiskop Zenobio Lorenzo Guilland (1890-1962) *1935
* Biskop Anunciado Serafini (1898-1963) *1935
* Kardinal Antonio Quarracino (1923-1998) *1962
* Pave Frans (1936-2025) *1992
* Erkebiskop *Waldemar Stanisław Sommertag* (1968- ) *2018
## Referanser
Maja Kristine Jåma

**Maja Kristine Jåma** (født 8. juli 1993) er en norsk samisk politiker som fra 2021 er medlem av Sametinget og Sametingsrådet. Hun er bosatt i Snåsa, representerer Norgga Sámiid Riikkasearvi/Norske Samers Riksforbund (NSR) og er valgt inn for Sørsamisk valgkrets.
## Politisk virke
Da hun ble valgt inn på Sametinget høsten 2021 hadde hun i flere år engasjert seg i kampen for samenes rettigheter, og særlig i motstanden mot byggingen av vindkraftverk i sørsamiske reinbeiteområder. For dette engasjementet ble hun i 2021 nominert til avisen *[[Dagens Næringsliv]]*s pris «Årets ledestjerne».

Fra 1. august 2020 til hun ble valgt inn på Sametinget den 20. oktober 2021 var Jåma politisk rådgiver for Sametingsrådet.
## Utdannelse og yrkesliv
Jåma er utdannet adjunkt, og underviste i samisk og matematikk før hun begynte i Sametinget. Hun giftet seg i 2024 med Niillas Holmberg.

## Referanser
Keisei sanshoku (Shōbōgenzō)

***Keisei sanshoku*** (japansk: 谿声山色), eller ***lydene fra dalens elver, formene på fjellene***, er et essay i som ble forfattet av den japanske zenlæreren Dōgen Zenji (道元禅師, 1200–1253). I utgavene på 60 og 75 bokruller av *[[Shōbōgenzō]]* er den bokrull nr 25. I den senere kronologiske utgaven på 95 bokruller er den bokrull nr 9.

Teksten ble skrevet våren 1240 i Dōgen's kloster *[[Kōshōhōrin-ji]]* i Kyōto. Navnet *keisei sanshoku* er hentet fra et dikt av den kinesiske poeten Sū Shì (苏轼, 1037–1111) fra Sòngdynastiet. I dette diktet erfarte han lydene fra dalenes elver som forkynnelsen av *[[dharma]]* og fjellene som Buddha’s tre kropper. Dōgen diskuterer dette verset av Sū Shì også i bokrullene *[[Sansui kyō (Shōbōgenzō)|Sansui kyō]]* (fjellenes og innsjøenes sūtra) og *[[Mujō seppō (Shōbōgenzō)|Mujō seppō]]* (forkynnelsen av det livløse).

Omkring halvveis i essayet, bytter Dōgen fokus fra tittelen til å diskutere buddhistisk etikk før han konkludere med at man må praktisere etisk adferd for å se *dharma* i den naturlige verden slik Sū Shì gjør.

## Referanser
Lisa Marit Pentha-Stavsøien

**Lisa Marit Pentha-Stavsøien** (Nordsamisk: **Bekká Ántte Ovllá Lisa Máret ,** Sørsamisk: **Gaisvrienga Joman Læjsa**, født 3. juni 1986) er en norsk samisk politiker som fra 2021 er representant på Sametinget i Norge. Hun representerer Norgga Sámiid Riikkasearvi/Norske Samers Riksforbund (NSR) og er valgt inn for Sørsamisk valgkrets.

Lisa Pentha-Stavsøien er fra Røros. På Sametinget sitter hun i Plan- og finanskomiteen.

## Referanser
Nannellus

***Nannellus*** er en gruppe (slekt) av biller som hører til familien kortvinger.

## Utseende
Små, blanke, avlangt dråpeformede kortvinger. Føttene er fire-leddete, hos noen arter kan de være fem-leddete på bakbeina. Antennene er 9-11- leddete.

## Levevis
Disse små billene lever sammen med termitter i undergruppen Nasutitermitinae (Termitidae) i tuene deres.

## Utbredelse
Slekten er utbredt i Sør-Amerika (Brasil).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **[[småkortvinger]], [[Aleocharinae]]** Fleming, 1821
****** Stammen **[[Termitonannini]]** Fenyes, 1918
******* Understammen Termiatonannina
******** Slekten ***Nannellus*** Silvestri, 1946
********* *[[Nannellus anoplotermitis]]* Silvestri, 1946

## Referanser




## Kilder
* Nettside om gruppen

## Eksterne lenker
*
Protermitobia

***Protermitobia*** er en slekt) av biller som hører til familien kortvinger.

## Utseende
Små (gjerne ca. 2,5 millimeter) kortvinger som særlig utmerker seg ved at bakkroppen er kraftig oppsvulmet. Hode og forkropp er ganske små, fasettøynene små.

## Levevis
Disse små billene lever tett sammen med termitter.

## Utbredelse
Gruppen er utbredt i det sentrale og sørlige Afrika.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **[[småkortvinger]], [[Aleocharinae]]**
****** Stammen **[[Termitopaediini]]** Seevers, 1957
******* Slekten ***Protermitobia*** Seevers, 1957
******** *[[Protermitobia comes]]* Seevers, 1957
******** *[[Protermitobia kirbyi]]* Seevers, 1957
******** *[[Protermitobia rhodesiae]]* Seevers, 1960
******** *[[Protermitobia thoracotoxenus]]* Kistner, 2001

## Referanser




## Eksterne lenker
*
Prorhinopsenius

***Prorhinopsenius*** er en gruppe (slekt) av biller som hører til familien kortvinger.

## Levevis
Artene lever underjordisk i tuene til termitter.

## Utbredelse
Artene er utbredt i Oseania og er også kjent fra Dominikansk rav fra miocen-tiden.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien åtsel- og rovbiller, Staphylinoidea
**** Familien kortvinger (Staphylinidae) Latreille, 1802
***** Underfamilien småkortvinger, Aleocharinae
****** Stammen Trichopseniini LeConte & Horn, 1883
******* Slekten ***Prorhinopsenius*** Pasteels & Kistner, 1971
******** †*[[Prorhinopsenius alzadae]]* Kistner, 1998
******** *[[Prorhinopsenius lenzi]]* Kistner, 1998
******** †*[[Prorhinopsenius mexicanus]]* (Seevers, 1971)
******** *[[Prorhinopsenius micronesiae]]* (Seevers, 1957)
******** *[[Prorhinopsenius neotermitis]]* Roisin & Pasteels, 1993
******** †*[[Prorhinopsenius poinari]]*  Kistner, 1998
******** †*[[Prorhinopsenius seeversi]]*  Kistner, 1998

## Referanser




## Eksterne lenker
*
Sphaerothorax

***Sphaerothorax*** er en slekt av små, runde biller som lever i ulike slags råtnende plantemateriale, der de spiser muggsopp.

## Utseende
Knøttsmå til små (0,6-1 millimeter) biller, rund kroppsform, glatte og blanke, mørke. **Hodet** er stort og bredt, uthulet på undersiden, og kan foldes inn i frembrystet slik at det blir helt skjult. Fasettøynene er små og ovale. Antennene består av åtte ledd, de to ytterste danner en kølle. **Brystskjoldet** (pronotum) er temmelig stort og bredt. **Dekkvingene** er avrundede og hvelvede, dekker hele bakkroppen. De har ikke punktstriper. **Beina** er forholdsvis korte, føttene fine og spinkle. Bakhoftene (metacoxae) har store, bladformede utvekster som resten av bakbeinet kan gjemmes bak. Larvene er sylindriske eller spoleformede.

## Levevis
Både larvene og de voksne billene lever mellom råtnende plantedeler, for eksempel kompost og løvstrø. De spiser hyfer og sporer av muggsopper. De voksne billene flyr godt. Disse artene er knyttet til sørbøk (*Nothofagus*)-skog.

## Utbredelse
Slekten er utbredt på Tasmania og New Zealand, og i Chile. Den er også kjent fra rav fra kritt-tiden fra Myanmar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien hår- og dvergbiller, Eucinetoidea
**** Familien dvergbiller, Clambidae
***** Underfamilien Dvergbiller (Clambinae)
****** Slekten ***Sphaerothorax*** Endrödy-Younga, 1959
******* *[[Sphaerothorax americanus]]* Endrödy-Younga, 1995
******* *[[Sphaerothorax andensis]]* Endrödy-Younga, 1995
******* *[[Sphaerothorax brevisternalis]]* Endrödy-Younga, 1990
******* *[[Sphaerothorax halleyi]]* Endrödy-Younga, 1990
******* *[[Sphaerothorax kuscheli]]* Endrödy-Younga, 1990
******* *[[Sphaerothorax lawrenceanus]]* Endrödy-Younga, 1990
******* *[[Sphaerothorax pubiventris]]* (Lea, 1912)
******* *[[Sphaerothorax rufocastaneus]]* (Lea, 1912)
******* *[[Sphaerothorax suffusus]]* (Broun, 1886)
******* *[[Sphaerothorax tasmani]]* (Blackburn, 1902)
******* *[[Sphaerothorax tierensis]]* (Blackburn)
******* †*[[Sphaerothorax uenoi]]* Cai & Lawrence, 2019
******* *[[Sphaerothorax victoriae]]* Endrödy-Younga, 1990
******* *[[Sphaerothorax zealandicus]]* Endrödy-Younga, 1990

## Referanser




## Eksterne lenker
* Atlas of Living Australia - *Sphaerothorax* https://bie.ala.org.au/species/urn%3Alsid%3Abiodiversity.org.au%3Aafd.taxon%3Ab4092581-b785-49ec-9643-e58b9a88a57d#overview
*
Jentozkus

***Jentozkus*** er en slekt av biller. 

## Utseende
Bittesmå (0,8-1,2 millimeter), ovale, litt flate, fint hårete, brunlige til svarte biller. Hodet er forholdsvis lite med utstående fasettøyne, antennene trådformede. Hodet er mer eller mindre dekket av pronotum og knapt synlig ovenfra. Pronotum er ganske kort, sett ovenfra utgjør de rundede dekkvingene det aller meste av kroppslengden. Beina er kraftige, med store sporer på leggene.

## Levevis
Både larvene og de voksne billene lever av sopp. Arten kan finnes ved død ved og mellom løvstrø.

## Utbredelse
Slekten er utbredt i fra det sørlige Mexico i nord til Brasil i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien hår- og dvergbiller, Eucinetoidea (ev. Scirtoidea)
**** Familien **[[Eucinetidae]]**  
***** Slekten ***Jentozkus*** Vít, 1977
****** *[[Jentozkus plaumanni]]* Vít, 1977

## Referanser


## Eksterne lenker

*